Parma Calcio 1913

**Parma Calcio 1913** on parmalainen jalkapalloseura, joka pelaa kaudella 2025–2026 Italian pääsarjassa Serie A:ssa. Joukkue perustettiin vuonna 1913 nimellä *Verdi FC* Giuseppe Verdin mukaan, mutta nimi vaihdettiin jo saman vuoden lopussa kauden päätteeksi Parma FC:ksi. Nimi vaihtui AC Parmaksi vuonna 1970, kun kaksi parmalaisjoukkuetta yhdistyi. Vuoden 2004 talousvaikeuksien jälkeen seuralle tuli uusi omistaja ja nimi vaihtui jälleen Parma FC:ksi. Seuran lempinimiä ovat mm. *Gialloblu* (keltasiniset) ja *Crociati* (ristiretkeläiset).

## Historia
### Perustaminen ja varhaiset vuodet
Seura perustettiin alun perin joulukuussa 1913 Verdi Football Clubin jatkumona. Verdi FC oli syntynyt saman vuoden aikaisemmin kunnioittamaan tunnettua oopperasäveltäjää Giuseppe Verdiä.

Parma FC aloitti sarjajalkapallon pelaamisen ensimmäisen maailmansodan jälkeen kaudella 1919–20. Seuran stadion, Stadio Ennio Tardini, valmistui syyskuussa 1923.

Seura koki seuraavat kahdeksan vuotta nousuja ja laskuja, kunnes vuonna 1931 nimi muutettiin Associazione Sportiva Parmaksi. Tästä ajanjaksosta aina 1960-luvun lopulle asti seura oli monille parmalaisille lähinnä sivuharrastus – pelaajille itselleen usein toinen työ. Vasta vuonna 1968 seura palautettiin alkuperäiseen nimeensä Parma Football Club Parman käräjäoikeuden päätöksen vuoksi.

Vuonna 1970 A.C. Parmense peri Parma FC:n lisenssin, mikä merkitsi käännekohtaa sekä urheilullisessa että taloudellisessa kehityksessä. Vuosina 1970–1980-lukuun Parma teki useita nousuja Italian Serie B:hen.

### Kultainen kausi
1990-luku oli Parma FC:n kulta-aikaa. Seura nousi Serie A:han ensimmäisen kerran kauden 1989–1990 päätteeksi. Se sai voimakkaita investointeja emoyhtiöltä, *Tanzin* perheen omistamalta *Parmalat*-yhtiöltä ja kilpaili säännöllisesti UEFA:n kilpailuissa. Seura voitti Cup-voittajien cupin vuonna 1993 kukistamalla finaalissa Royal Antwerpin. Seuraavana vuonna se eteni jälleen finaaliin, mutta hävisi Arsenalille.

Parma voitti myös UEFA-cupin kahdesti: vuonna 1995 Juventus kaatui finaalissa ja vuonna 1999 Marseille.

Vaikka seura ei koskaan voittanut Serie A:n mestaruutta, se saavutti kansallisen cup-mestaruuden.  Paras saavutus sarjassa oli toinen sija kaudella 1996–1997. Eroa mestariin jäi vain yksi piste. Ensimmäisen Coppa Italia -finaalinsa jälkeen Parma voitti cupin vuonna 1992 kukistamalla Juventuksen.

### Konkurssi ja uudelleenrakentaminen
Vuonna 2004 tragedia iski, kun seura julistettiin maksukyvyttömäksi Parmalatin talouskriisin vuoksi. Parmalatin taloudelliset ongelmat heijastuivat myös seuraan ja näytti siltä, että se saattaisi ajautua konkurssiin. Taloudelliset ongelmat näkyivät myös pelikentällä ja kaudella 2004–2005 Parma FC oli pudota Serie B:hen. Sen onnistui säilyttää sarjapaikkansa vasta uusintaottelussa Bologna FC 1909:a vastaan. Kauden 2005–2006 päätteeksi Parma FC sijoittui Serie A:ssa kymmenenneksi, mutta Italian jalkapalloskandaalin vuoksi sijoitus nousi lopulta seitsemänneksi ja seura pääsi UEFA Cupiin.

Kauden 2003–2004 aikana Kaudella 2006–2007 seuran sijoittui Serie A:ssa 12:nneksi ja kauden 2007–2008 päätteeksi se putosi Serie B:hen sijoituttuaan pääsarjassa 19:nneksi. Visiitti Serie B:ssä jäi kuitenkin vain yhden kauden mittaiseksi, ja kakkossijan myötä seura palasi keväällä 2009 pääsarjatasolle.

Kolmen vuoden oikeusprosessin jälkeen seura nousi uudelleen nimellä Parma FC SpA. Useiden Serie A -kausien jälkeen seura hakeutui jälleen konkurssiin vuonna 2015. Tämän jälkeen seura perustettiin uudelleen ja se pelasi kaudella 2015–2016 Serie D:ssä.

Uudelleenrakennettu seura syntyi vuonna 2015 nimellä SSD Parma Calcio 1913. Vaikka seura on onnistunut nousemaan takaisin huipulle, taloudelliset vaikeudet eivät ole täysin ohi – vuoden 2015 arvioiden mukaan velat olivat tuolloin noin 100 miljoonaa dollaria. Kolmen suoran sarjanousun myötä joukkue nähtiin taas Serie A:ssa kaudella 2018–2019.

## Saavutukset

* Italian Cup: 1991–92, 1998–99, 2001–02
* Italian Super Cup: 1999
* Uefa Cup: 1994–95, 1998–99
* Cup-voittajien Cup: 1992–93

## Entisiä ja tunnettuja pelaajia

## Lähteet

## Aiheesta muualla

* Virallinen kotisivu